cyanic-selkie/wikianc huggingface dataset:
ศรุต สุวรรณภักดี
ผลงานละครยอดนิยม
พ.ศ. 2563 จอม ศรุต ได้พลิกบทบาทในละครเย็นแนวสะท้อนสังคมเรื่อง ก่อนตะวันแลง ผลิตโดย บริษัท ดาราวิดีโอ จำกัด โดยผู้จัดละคร หลุยส์ สยาม สังวริบุตร ในบทบาท "เรวัติ" เป็นบทบาทในละครที่ทำให้มีผู้ติดตามชมในละครเรื่องนี้จำนวนมากได้รับกระตอบรับจากโลกโซเซียลต่างๆเป็นต้น
47 หมีใหญ่ ซี
47 หมีใหญ่ ซี หรือ ตะเภาแก้ว เป็นดาวเคราะห์นอกระบบที่อยู่ห่างจากโลกประมาณ 46 ปีแสง ตั้งอยู่ในกลุ่มดาว 47 หมีใหญ่ ดาวเคราะห์ดวงนี้ถูกค้นพบที่ตั้งอยู่ในวงโคจรเป็นระยะเวลานานรอบดาวฤกษ์ 47 หมีใหญ่ ใช้เวลาโคจรรอบดาว 6.55 ปี มีมวลน้อยกว่า 0.540 เท่าของดาวพฤหัสบดี
ชื่อ
ในเดือนกรกฎาคม พ.ศ. 2557 สหพันธ์ดาราศาสตร์สากลได้จัดการประกวดชื่อสามัญให้กับดาว 47 หมีใหญ่ ซี เพื่อหาชื่อเฉพาะของดาวเคราะห์นอกระบบและดาวฤกษ์นอกระบบ หลายประเทศส่งชื่อใหม่ ๆ ที่เหมาะสมสำหรับดาวเคราะห์ดวงนี้ ในเดือนธันวาคม พ.ศ. 2558 สหพันธ์ดาราศาสตร์สากลได้ประกาศรายชื่อที่ชนะการประกวดสำหรับดาวเคราะห์ดวงนี้คือ ตะเภาแก้ว ซึ่งเสนอโดยสมาคมดาราศาสตร์ไทย ตะเภาแก้วเป็นหนึ่งในสองพี่สาวจากนิทานพื้นบ้านไทย
กีฬาปัญจกีฬาสมัยใหม่ในโอลิมปิกเยาวชนฤดูร้อน 2014
กีฬาปัญจกีฬาสมัยใหม่ในโอลิมปิกเยาวชนฤดูร้อน 2014 เป็นการแข่งขันกีฬาปัญจกีฬาสมัยใหม่ในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 22-26 สิงหาคม ค.ศ. 2014 โดยได้จัดขึ้นที่สนาม Nanjing Olympic Sports Centre ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
ตำบลแฮมอยจอน
แฮมอยจอน เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้ (รวมหมู่บ้านที่ต่อมาถูกแยกไปร่วมจัดตั้งเป็นเมืองแฮมอแชฮร์) มีประชากร 15,449 คนใน 3,546 ครัวเรือน ถ้าไม่รวมประชากรในหมู่บ้านเหล่านั้นตำบลนี้ก็จะมีประชากร (ใน พ.ศ. 2549) อยู่ที่ 12,064 คนใน 2,997 ครัวเรือน
เรย์ สตีเวนสัน
จอร์จ เรย์มอนด์ สตีเวนสัน (George Raymond Stevenson; เกิด 25 พฤษภาคม พ.ศ. 2507 - 21 พฤษภาคม พ.ศ. 2566) เป็นนักแสดงชาวไอร์แลนด์เหนือ เขาเป็นที่รู้จักจากการรับบท Titus Pullo ในซีรีส์โทรทัศน์ [BBC]]/HBO เรื่อง Rome (2005–2007) และรับบท Dagonet ในภาพยนตร์เรื่อง King Arthur (2004) สตีเวนสันได้แสดงเป็นตัวละครมาร์เวลคอมิกส์สองตัว ได้แก่ Frank Castle/The Punisher ในPunisher: War Zone และ The Super Hero Squad Show; และ Volstagg ใน Thor และภาคต่อของ Thor: The Dark World และ  Thor: Ragnarok ในภาพยนตร์เรื่อง Kill the Irishman สตีเวนสันแสดงเป็น Cleveland mobster Danny Greene ในปี ค.ศ. 2012 เขาปรากฏตัวในฤดูกาลที่เจ็ดของ Dexter ในฐานะ Isaak Sirko นอกจากนี้เขายังแสดงเป็นตัวละคร Blackbeard ในฤดูกาลที่สามและสี่ของ Black Sails ตั้งแต่ปี ค.ศ. 2016 ถึง 2017 ใน Star Wars Rebels และในปี 2020 ใน Star Wars: The Clone Wars เขาให้เสียง Gar Saxon
เมื่อวันที่ 21 พฤษภาคม ค.ศ. 2023 มีการประกาศว่าเขาเสียชีวิตลงแล้ว ที่กรุงโรม, ประเทศอิตาลี ขณะที่เขากำลังถ่ายทำภาพยนตร์เรื่อง Cassino สี่วันก่อนวันเกิดอายุครบ 59 ปี ของเขา แต่ยังไม่ทราบสาเหตุการเสียชีวิตของเขา
วุฒิสภาไทย ชุดที่ 3
วุฒิสภาไทย ชุดที่ 3 ประกอบไปด้วยสมาชิกวุฒิสภาจำนวน 120 ท่าน ได้รับโปรดเกล้าฯ แต่งตั้งเมื่อวันที่ 4 กรกฎาคม พ.ศ. 2511 สิ้นสุดสมาชิกภาพ เมื่อวันที่ 17 พฤศจิกายน พ.ศ. 2514 เนื่องจากคณะปฏิวัติประกาศยกเลิกรัฐธรรมนูญแห่งราชอาณาจักรไทย พ.ศ. 2511 (ฉบับที่ 3)
รายนามสมาชิกวุฒิสภาที่ได้รับการแต่งตั้งเพิ่ม
ในวันที่ 25 กุมภาพันธ์ พ.ศ. 2512 มีพระบรมราชโองการโปรดเกล้าฯ แต่งตั้งสมาชิกวุฒิสภาเพิ่มขึ้น เพื่อให้มีจำนวนสมาชิกสามในสี่ของจำนวนสมาชิกทั้งหมดของสภาผู้แทนราษฎร จำนวน 44 ท่าน ดังรายนามต่อไปนี้
รายนามสมาชิกวุฒิสภาที่ได้รับการแต่งตั้งใหม่
ในวันที่ 4 กรกฎาคม พ.ศ. 2514 มีพระบรมราชโองการโปรดเกล้าฯ แต่งตั้งสมาชิกวุฒิสภา แทนสมาชิกที่จับสลากออก จำนวน 82 ท่าน ดังรายนามต่อไปนี้
เทียน เย่าหนี
คริสตัล ทิน หรือ  เทียนเย่าหนี่,เทียนรุ่ยหนี่,เถียนยุ่ยหนี,อาทิน (ชื่อภาษาอังกฤษ: Kristal Tin, Tin Yui Lee) เกิดเมื่อวันที่ 28 กันยายน พ.ศ. 2520 ที่ฮ่องกง เป็น นักร้อง และ นักแสดงหญิงชาวฮ่องกง
ประวัติ
อาทิน เข้าประกวดร้องเพลงในปี 1993 และได้รับรางวัลสถานที่แรก หลังจากชนะการประกวด อาทินได้รับการเสนอรายชื่อติดต่อกับสถานีโทรทัศน์แห่งเอเชีย หรือ ATV และในปี 1995 อาทินก็ได้เริ่มอาชีพนักแสดงและทำงานที่ ATV ในปี 2003 อาทินตัดสินใจจบความสัมพันธ์งานสิบปีที่ATV อาทินได้รับรางวัลแสดงหญิงยอดเยี่ยมของภาพยนตร์ฮ่องกง จากนั้นอาทินก็ทำงานเป็นผู้จัดรายการวิทยุที่ Commercial Radio Hong Kong ปัจจุบันอาทินเซ็นสัญญาเป็นนักแสดงในสังกัด TVB ชีวิตส่วนตัว สมรสกับ Chapman To ตู้ เหวินเจ๋อ ซึ่งเป็นนักแสดงเช่นเดียวกัน ในปี ค.ศ. 2005
ผลงานเพลง
นอกจากการแสดงที่โดดเด่นของอาทินในละครของ TVB แล้ว 10 ปีที่ผ่านมาหลังจากการเปิดตัวเธอในฐานะนักร้อง ในปี 2014 เธอได้เปิดตัวอัลบั้มแรกของเธอ "You Are My Man" มีทั้งหมด 10 เพลงในภาษาจีนและภาษากวางตุ้ง และมี MV ที่หลากหลายในรูปแบบของความรักที่ไม่สมหวัง
อุซละฮ์
อุซละฮ์ (عزلة) เป็นหนึ่งในเขตบริหารของประเทศเยเมน ในอดีตเป็นเขตปกครองย่อยของมิคลาฟ อย่างไรก็ตาม รัฐบาลเยเมนไม่ได้ใช้ระบบมิคลาฟอีกต่อไป ทำให้ปัจจุบันอุซละฮ์เป็นเขตปกครองย่อยของอำเภอ และประกอบด้วยหมู่บ้านหรือตลาดจำนวนหนึ่ง
แอตแทกออฟเดอะโซลเกียร์
แอตแทกออฟเดอะโซลเกียร์ (アタック オブ ザ ゾルギア) (Attack of the Zolgear) เป็นเกมอาร์เคดสำหรับผู้เล่นหนึ่งถึงหกคนที่ได้รับการเปิดตัวโดยบริษัทนัมโค ซึ่งเป็นภาคต่อของกาแล็กเซียน 3 และเกมนี้ใช้เครื่องเล่นเลเซอร์ดิสก์สองตัวพร้อมกันสำหรับฉากหลังของอวกาศ ในขณะที่กราฟิกที่สร้างโดยคอมพิวเตอร์ซ้อนทับอยู่ด้านบน
เรื่องย่อ
แอตแทกออฟเดอะโซลเกียร์เกิดขึ้นในเวลาที่การสำรวจอวกาศมาถึงจุดสูงสุด มนุษยชาติได้ขยายการแสดงตนออกไปนอกทางช้างเผือก ประมาณหนึ่งในอาณานิคมที่เป็นส่วนหนึ่งของการขยายตัวในปัจจุบันคือเอกเซีย โดยมีดวงจันทร์โคจรรอบที่ชื่อโซล ซึ่งโซลทำหน้าที่ในฐานะท่าอวกาศทางการทูตที่มีความสำคัญอย่างมากต่อความสัมพันธ์ระหว่างกาแล็กซี แต่ความโน้มถ่วงไม่เสถียร ทำให้เกิดปัญหาร้ายแรงสำหรับยานอวกาศที่พยายามลงจอดหรือบินขึ้น การสืบสวนค้นพบความแปลกประหลาดของแรงโน้มถ่วงในหลุมอุกกาบาตขนาดยักษ์แห่งหนึ่งของโซล และการค้นหาแหล่งที่มาก็ได้เริ่มขึ้น และมีการพบแหล่งที่มา ซึ่งเป็นการค้นพบที่น่าสยดสยองและไม่สามารถบรรยายได้ ใต้ปากปล่องนี้มีเอเลียนขนาดสุดที่จะคนึงคิด ซึ่งเป็นภัยคุกคามครั้งใหญ่ของมนุษยชาติ—ซึ่งคือโซลเกียร์ หลังจากการค้นพบ โซลเกียร์ทำลายทุกอย่างบนโซลก่อนที่จะกระโจนขึ้นสู่อวกาศ แล้วมุ่งหน้าไปยังเอกเซีย ด้วยความตั้งใจที่จะทำลายอาณานิคม มีเพียงดรากูนเท่านั้นที่ขัดขวางการกระทำของมันและช่วยทำให้สถานการณ์เลวร้ายดีขึ้นสำหรับเอกเซีย โดยดรากูน เจทู ซึ่งมีอานุภากมากกว่าดรากูนรุ่นก่อนกำลังมุ่งหน้าไปยังเอกเซียสำหรับกองกำลังอวกาศสหกาแล็กซี (UGSF) ในภารกิจช่วยมนุษยชาติ
ในสื่ออื่น
โซลเกียร์ปรากฏในเกมของบริษัทนัมโคตอนหลัง ได้แก่: ในเบาน์ตีฮาวส์ ซึ่งผู้เล่นสามารถต่อสู้กับโซลเกียร์ที่เป็นทารก ส่วนในเกมวางแผนเวลาจริงของญี่ปุ่นที่ถูกยกเลิกอย่างนิวสเปซออร์เดอร์นั้น โซลเกียร์จะเป็นยูนิตที่ผู้เล่นควบคุมได้ (ถือเป็นยูนิต "แพลเนตบัสเตอร์" ซึ่งสามารถลดจำนวนประชากรของดาวเคราะห์เป้าหมายให้เหลือศูนย์) ในชาติ "เซเครดรีลิเจิสสเตต"
วัดสนามไชย (อำเภอพระนครศรีอยุธยา)
วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูปลัดสมบัติ สิริสุวณฺโณ ดำรงตำแหน่งเจ้าอาวาส
วัดสนามไชยตั้งวัดเมื่อ พ.ศ. 2100	 ตรงกับสมัยสมเด็จพระมหาจักรพรรดิ์แห่งกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2110 ตามประวัติวัดระบุว่าเป็นสถานที่ที่ประกอบพิธีตัดไม้ข่มนามและพิธีโขลนทวารเพื่อเรียกขวัญกำลังใจให้แก่ทหารที่จะทำการรบ
ภายในวัดมีเจดีย์สภาพปรักหักพัง มีรูปปั้นองค์ท้าวเวสสุวรรณ เนื่องจากวัดตั้งอยู่ริมแม่น้ำเจ้าพระยาจึงมีการสร้างเขื่อนป้องกันตลิ่งพัง ซึ่งสร้างมาตั้งแต่ พ.ศ. 2545 เดิมทีตลิ่งแม่น้ำได้พังเข้ามาในที่ดินของวัดเกือบถึงอุโบสถ
วัดสนามไชย
วัดสนามไชย อาจหมายถึง
วัดสนามชัย
วัดสนามชัย อาจหมายถึง
กีฬาแบดมินตันในโอลิมปิกเยาวชน
กีฬาแบดมินตันในโอลิมปิกเยาวชน เป็นการแข่งขันแบดมินตันนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์แบดมินตันนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันแบดมินตันประเภทเยาวชน
ดือเรินชไตน์ (ประเทศออสเตรีย)
ดือเรินชไตน์ (Dürrenstein) เป็นภูเขาในทิวเขาแอลป์อิพส์ทาลในรัฐโลว์เออร์ออสเตรีย อยู่ในเขตเทศบาลลุนทซ์อัมเซ และเป็นหนึ่งในยอดเขาที่สูงที่สุดในบริเวณนี้ โดยมีความสูง 1,878 เมตร
กีฬาวอลเลย์บอลในซีเกมส์ 2023
การแข่งขันกีฬาวอลเลย์บอลในซีเกมส์ 2023 จะจัดขึ้นระหว่างวันที่ 3 ถึง 16 พฤษภาคม ค.ศ. 2023 ในพนมเปญและพระสีหนุ ประเทศกัมพูชา มีการแข่งขัน 4 รายการ การแข่งขันวอลเลย์บอลในร่มจะจัดขึ้นที่โอลิมปิกคอมเพล็กซ์อินดอร์เมนฮอลล์และวอลเลย์บอลชายหาดจะจัดขึ้นที่ชายหาดในเมืองพระสีหนุ
ทีมชาย
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง
ทีมหญิง
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง
โรงพยาบาลรามาธิบดี
หน่วยงานภายใน
โรงพยาบาลรามาธิบดี ประกอบด้วย 9 งาน 2 ฝ่าย คือ
ดูเพิ่ม
13.76667°N, 100.52667°W
.
UTC+14:00
UTC+14:00 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 14 ชั่วโมง ใช้ใน
UTC+08:30
UTC+8:30 เป็นเขตเวลาใช้ใน:
ธยานาจารย์
ธยานาจารย์ (禅师) หมายถึงอาจารย์ผู้สอนภาวนาแบบเซน
UTC+08:30
ทังนี้ ในวันที่ 15 สิงหาคม ค.ศ. 2015 ประเทศเกาหลีเหนือมีกำหนดเปลี่ยนเขตเวลาจากเวลามาตรฐานเกาหลี (Korea Standard Time) เป็นเวลากรุงเปียงยาง (Pyongyang Time) ซึ่งก็คือ UTC+08:30
ธยานาจารย์
จีน
สมัยราชวงศ์ถัง พบการใช้คำว่า ฉานชือ (禅师 ธยานาจารย์) เพื่อหมายถึงภิกษุผู้เป็นอาจารย์สอนนิกายฉาน เพื่อให้ต่างจากฝ่าชือ (法師 ธรรมาจารย์) ที่เชี่ยวชาญด้านพระธรรม และลวี่ชือ (律师 วินยาจารย์) ที่เชี่ยวชาญด้านพระวินัย ต่อมาคำว่าฉานชือใช้กับพระภิกษุฝ่ายวิปัสสนาธุระโดยทั่วไปแม้จะไม่ได้อยู่นิกายฉาน เช่น พระอาจารย์จื้ออี่ ปรมาจารย์รุ่นที่สี่ของนิกายเทียนไถ
UTC+08:30
ตั้งแต่วันที่ 5 พฤษภาคม 2561 เวลา 00:00 น.ตามเวลาเกาหลี ได้มีการปรับเวลามาตรฐานของเกาหลีเหนือเร็วขึ้น 30 นาที ให้เท่ากับเวลาที่มีการกำหนดใช้ในอดีต ภายหลังที่นายคิม จอง อึน ผู้นำเกาหลีเหนือได้ประชุมร่วมกับนายมูน แจ อิน ประธานาธิบดีเกาหลีใต้
เทียนสัตตบุษย์
เทียนสัตตบุษย์ เป็นพืชล้มลุกปีเดียวในวงศ์ผักชี (Apiaceae) ความสูง 30-75 ซม. ใบเป็นใบเดี่ยว ขอบใบอาจหยักลึกเป็นแฉกแบบขนนก หรือเป็นรูปไข่ ดอกเป็นช่อแบบก้านซี่ร่มหลายชั้น กลีบดอกมี 5 กลีบ สีขาวอมเหลือง ผลเป็นผลแห้งรูปไข่ สีน้ำตาลอมเขียวปนเทา มีถิ่นกำเนิดในบริเวณเมดิเตอร์เรเนียนและเอเชียตะวันตกเฉียงใต้
การนำไปใช้
เทียนสัตตบุษย์มีกลิ่นหอมและรสหวาน ใช้แต่งกลิ่นอาหาร ขนมหวาน ลูกกวาด ขนมปัง และเครื่องดื่ม นอกจากนี้ผลยังใช้เป็นยาขับเสมหะ ขับลม ขับเหงื่อ มีฤทธิ์ฆ่าเชื้อราและใช้แก้อาการท้องอืดท้องเฟ้อในคนที่เป็นหอบหืด ในประเทศอินเดียจะใช้ใบและรากเป็นเครื่องเทศ โดยเข้าเป็นเครื่องแกงแบบอินเดีย และใช้เมล็ดในการเพิ่มรสชาติให้กับซุป ซอสต่าง ๆ ขนมปัง เค้ก เป็นต้น
เอแพนสตาร์อะวอดส์
เอแพนสตาร์อะวอดส์ (아시아태평양 스타 어워즈; APAN Star Awards) เป็นงานแจกรางวัลโทรทัศน์ที่จัดขึ้นประจำปีโดยแทจ็อนดราม่าเฟสติวัลเริ่มจัดขึ้นครั้งแรกในปี ค.ศ. 2012 เดิมชื่อ เค-ดราม่าสตาร์อะวอดส์ (K-Drama Star Awards) ก่อนจะเปลี่ยนชื่อเป็น เอแพนสตาร์อะวอดส์ ในปี ค.ศ. 2013 จนถึงปัจจุบัน ชื่อ "เอแพน" นั้นย่อมาจากเอเชียแปซิฟิกแอกเตอร์สเน็ตเวิร์ค (Asia Pacific Actors Network)
ผู้มีสิทธิเข้าชิงจะคัดเลือกจากละครโทรทัศน์เกาหลีที่ออกอากาศในสถานีโทรทัศน์สามช่องหลักได้แก่ เคบีเอส, เอ็มบีซี และเอสบีเอส ตลอดจนช่องเคเบิลที่พึ่งเพิ่มเข้ามาในปี ค.ศ. 2014
อาติกาห์ ฮาซิโฮลัน
อาติกาห์ ฮาซิโฮลัน (Atiqah Hasiholan; เกิด 3 สิงหาคม ค.ศ. 1982) เป็นนักแสดงชาวอินโดนีเซีย เธอได้ยกย่องแม่ของเธอ รัตนา ซารัมพีท นักเขียนบทละคร ศิลปินผู้ทรงอิทธิพลและผู้กำกับ Satu Merah Panggung (One Red Stage) ว่าเป็นผู้ที่ทำให้เธอรู้จักโลกละครเวทีตั้งแต่ยังเด็กๆ เธอเริ่มต้นอาชีพนักแสดงหลังจากสำเร็จการศึกษาจากมหาวิทยาลัยในปี ค.ศ. 2006.
เธอแสดงในภาพยนตร์ครั้งแรกเรื่อง Love for Share โดยการแสดงของเธอได้รับการยกย่องจากเดอะจาการ์ต้าโพสต์ว่า "ควรค่ากับการชม" หลังจากนั้น เธอก็มีผลงานเป็นโปรเจ็กต์หลากหลายแนว และรับบทนำครั้งแรกในเรื่อง Sister n ที่เธอรับบทเจ้าของบ้านพักคนชราที่มีเหตุฆาตกรรมมากมาย นอกจากนี้เธอยังรับบทนำในโรแมนติกดราม่าเรื่อง Love potpourri และบทสมทบของผู้กำกับโจโก อันวาร์ เรื่อง Forbidden Door
ในปี ค.ศ. 2009 ฮาซิโฮลันแสดงนำในภาพยนตร์เรื่อง Jamila dan Sang Presiden (2009) ซึ่งภาพยนตร์เรื่องนี้ก็ได้รับเลือกให้เข้าชิงรางวัลออสการ์ในสาขาภาพยนตร์ภาษาต่างประเทศยอดเยี่ยม จากภาพยนตร์เรื่องนั้นทำให้อาติกาห์ได้รับเสียงวิจารณ์ชื่นชมและเสียงยกย่องในงานเทศกาลภาพยนตร์ในประเทศและต่างประเทศ และการแสดงนำของเธอในเรื่อง Maida’s House (2009) ยังทำให้เธอได้รับการเสนอชื่อชิงรางวัลอินโดนีเซียน มูฟวี อวอร์ด สาขานักแสดงนำหญิงยอดเยี่ยม ในปีนั้นด้วย
ฮาซิโฮลันสำเร็จการศึกษาจากมหาวิทยาลัยโมนาชในเมืองเมลเบิร์น ประเทศออสเตรเลีย ในสาขาสื่อและจิตวิทยา การมีส่วนเกี่ยวข้องของเธอในการเคลื่อนไหวเพื่อสังคมและการต่อสู้เพื่อต่อต้านการค้ามนุษย์ทำให้เธอได้มีส่วนร่วมในรางวัลอินโดนีเซีย อาชีฟเมนต์ อวอร์ด ปี 2010 จากการมีส่วนร่วมต่อการค้นหาคนหรือกลุ่มคนที่สามารถสร้างอิทธิพลในแง่บวกต่อสังคมได้ ในเวลาว่างเธอใช้เวลาไปกับการดำน้ำสคูบา การอ่านหนังสือและการเดินทาง นอกจากนี้เธอพูดภาษาอังกฤษและอินโดนีเซียได้อย่างคล่องแคล่ว
โรดานีส
โรดานีส (rhodanese) หรือชื่ออื่นคือ โรดาเนส (rhodanase), ไทโอซัลเฟตซัลเฟอร์ทรานสเฟอเรส (thiosulfate sulfurtransferase), ไทโอซัลเฟตไซยาไนด์ทรานส์ซัลฟูเรส (thiosulfate cyanide transsulfurase) และไทโอซัลเฟตไทโอทรานสเฟอเรส (thiosulfate thiotransferase) เป็นเอนไซม์ที่อยู่ในไมโทคอนเดรียซึ่งล้างพิษไซยาไนด์ (CN−) โดยเปลี่ยนให้เป็นไทโอไซยาเนต (SCN−)
การเกิดปฏิกริยา
ปฏิกิริยานี้เกิดขึ้นในสองขั้นตอน ภาพประกอบแสดงการศึกษาโครงสร้างสามมิติด้วยรังสีเอกซ์ของผลึกโรดานีส ในขั้นตอนแรก ไทโอซัลเฟตถูกรีดิวซ์โดยหมู่ไทออลบนซิสเทอีน-247 เพื่อสร้างเพอร์ซัลไฟด์และซัลไฟต์ ในขั้นตอนที่สอง เพอร์ซัลไฟด์จะทำปฏิกิริยากับไซยาไนด์เพื่อผลิตไทโอไซยาเนต และสร้างหมู่ไทออลบนซิสเทอีนขึ้นใหม่
ปฏิกิริยานี้มีความสำคัญต่อการบำบัดการสัมผัสกับไซยาไนด์ เนื่องจากไทโอไซยาเนตที่เกิดขึ้นมีความเป็นพิษประมาณ 1 ใน 200 ของไซยาไนด์ การใช้สารละลายไทโอซัลเฟตเป็นยาแก้พิษจากไซยาไนด์อยู่บนฐานการกระตุ้นวงจรของเอนไซม์นี้
โรดานีสมีความสัมพันธ์เชิงวิวัฒนาการร่วมกับตระกูลโปรตีนขนาดใหญ่รวมถึง
โรดานีสมีการทำสำเนาภายใน โดเมนนี้พบเป็นสำเนาเดียวในโปรตีนอื่น ๆ รวมทั้งฟอสฟาเทส และยูบิควิตินซีไฮโดรเลส (Ubiquitin carboxy-terminal hydrolase)
โปรตีนของมนุษย์ที่มีโดเมนนี้
CDC25A;   CDC25B;    CDC25C;    DUSP;      DUSP1;     DUSP10;    DUSP16; DUSP2;    DUSP4;     DUSP5;     DUSP6;     DUSP7;     KAT;       MKP7;      MOCS3; MPST;     TBCK;      TSGA14;    TST;       USP8
การตั้งชื่อ
แม้ว่ากฎการตั้งชื่อมาตรฐานสำหรับเอนไซม์ระบุว่าชื่อจะต้องลงท้ายด้วยตัวอักษร "-ase" แต่โรดานีสได้รับการให้คำอธิบายครั้งแรกในปี พ.ศ. 2476 ก่อนการก่อตั้งคณะกรรมการเอนไซม์ซึ่งมีขึ้นในปี พ.ศ. 2498 ซึ่งชื่อโรดานีสมีการใช้งานอย่างแพร่หลายแล้ว
ไทโอซัลเฟตซัลเฟอร์ทรานสเฟอเรส
ในวิทยาเอนไซม์ ไทโอซัลเฟตซัลเฟอร์ทรานสเฟอเรส (EC 2.8.1.1) เป็นเอนไซม์ที่ทำหน้าที่เร่งปฏิกิริยาเคมี
สารตั้งต้นของเอนไซม์นี้คือ ไทโอซัลเฟต และไซยาไนด์ ในขณะที่ผลิตภัณฑ์ทั้งสองคือ ซัลไฟต์ และไทโอไซยาเนต
การตั้งชื่อ
เอนไซม์นี้เป็นตระกูลทรานสเฟอเรส ที่อยู่ในกลุ่มซัลเฟอร์ทรานสเฟอเรส ซึ่งถ่ายโอนกลุ่มที่มีกำมะถัน ชื่อในระบบการตั้งชื่อของเอนไซม์หมู่นี้คือ ไทโอซัลเฟต:ไซยาไนด์ซัลเฟอร์ทรานสเฟอเรส ชื่ออื่นที่ใช้ทั่วไปได้แก่ ไทโอซัลเฟตไซยาไนด์ทรานส์ซัลฟูเรส, ไทโอซัลเฟตไทโอทรานสเฟอเรส, โรดานีส และโรดาเนส
องค์การบริหารส่วนตำบลช้างไทยงาม
ต่อมาใน พ.ศ. 2547 กระทรวงมหาดไทยให้ยุบองค์การบริหารส่วนตำบลศาลารีไทยและองค์การบริหารส่วนตำบลงิ้วงาม รวมกับพื้นที่องค์การบริหารส่วนตำบลท่าช้าง ทำให้องค์การบริหารส่วนตำบลท่าช้างดูแลพื้นที่สามตำบล ได้แก่ ตำบลท่าช้าง ตำบลศาลารีไทย และตำบลงิ้วงาม
ในวันที่ 25 มกราคม 2550 กระทรวงมหาดไทยให้เปลี่ยนชื่อองค์การบริหารส่วนตำบลท่าช้าง อำเภอเสาไห้ จังหวัดสระบุรี เป็นองค์การบริหารส่วนตำบลช้างไทยงาม เพื่อความเหมาะสมและสอดคล้องตามเจตนารมณ์ของประชาชนในเขตองค์การบริหารส่วนตำบล ได้นำเอาคำลงท้ายของชื่อทั้ง 3 ตำบลในเขตการปกครอง ได้แก่ ช้าง - มาจากตำบลท่าช้าง, ไทย - มาจากตำบลศาลารีไทย และ - งาม มาจากตำบลงิ้วงาม แล้วนำมาประกอบกันเป็น "ช้างไทยงาม" ถือปรัชญาแห่งความสามัคคีธรรม หรือเป็นมงคลนามสืบไป รวมกันเข้าแล้วนับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์
เจ้าราชบุตร
เจ้าราชบุตร เป็นชื่อตำแหน่งทางการปกครองในระบบอาญาสี่ ซึ่งใช้อยู่ในอาณาจักรล้านช้าง และระบบเจ้าขันห้าใบ ในดินแดนของล้านนาในอดีต สามารถหมายถึง
กีฬาบาสเกตบอลในโอลิมปิกเยาวชน
กีฬาบาสเกตบอลในโอลิมปิกเยาวชน เป็นการแข่งขันบาสเกตบอลนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์บาสเกตบอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันบาสเกตบอลประเภทเยาวชน
วัดสนามไชย (อำเภอบางไทร)
วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอบางไทร จังหวัดพระนครศรีอยุธยา ที่ตั้งวัดอยู่บริเวณแม่น้ำน้อยบรรจบกับแม่น้ำเจ้าพระยา มีที่ดินตั้งวัดเนื้อที่ 10 ไร่
วัดสนามไชย เดิมเรียกว่า วัดขี้ไก่ ตั้งวัดเมื่อ พ.ศ. 2144 ต่อมาได้เปลี่ยนนามวัดเสียใหม่ให้มีความหมายไพเราะยิ่งขึ้นเป็น "วัดสนามไชย" ตามชื่อตำบลที่ตั้งวัด พื้นที่ตั้งวัดเป็นที่ราบ ได้รับพระราชทานวิสุงคามสีมาเมื่อ พ.ศ. 2147 ที่วัดนี้มีโรงเรียนประถมศึกษาของทางราชการตั้งอยู่ด้วย
อาคารเสนาสนะต่าง ๆ มีอุโบสถกว้าง 7 เมตร ยาว 17 เมตร บูรณะพ.ศ. 2520 ก่ออิฐถือปูน ศาลาการเปรียญกว้าง 14 เมตร ยาว 24 เมตร สร้างด้วยไม้ บูรณะ พ.ศ. 2507 มีศาลาคู่การเปรียญด้วย กุฎิสงฆ์จำนวน 9 หลัง เป็นอาคารไม้ หอระฆัง ศาลาท่าน้ำ หอสวดมนต์ และฌาปนสถาน ปูชนียวัตถุมีประธานในอุโบสถมี 7 องค์ นอกจากนั้นบริเวณหน้าวัดมีเจดีย์ตั้งอยู่กลางสวนบริเวณสามแยกบางไทร เป็นเจดีย์ทรงสี่เหลี่ยมย่อมุมไม้สิบสอง ฐานเจดีย์เป็นรูปสี่เหลี่ยมจัตุรัส ยาวด้านละ 8 วา ความสูงเจดีย์ประมาณ 15 วาเศษ มีบันไดขึ้น 3 ทางคือ ทางทิศเหนือ ทิศใต้ และทิศตะวันตก กรมศิลปากรได้ขึ้นทะเบียนเป็นโบราณสถานของจังหวัดพระนครศรีอยุธยาและได้รับการบูรณะจากสำนักโบราณคดีที่ 3 กรมศิลปากร เป็นที่เรียบร้อยแล้ว
เฮนเบน
เฮนเบน เป็นพืชในวงศ์ Solanaceae พบตามที่รกร้างในยุโรป มีหลากหลายสายพันธุ์ เป็นพืชล้มลุกเเละพืชชนิดหนึ่งที่มีกลิ่นเหม็น ลำต้นหยาบเหนียว มีขน ดอกสีเหลืองอ่อน ฐานมีสีม่วงเล็กน้อย กลีบใบหุ้มดอกเเละวงกลีบดอกเป็นรูประฆัง เกสรตัวผู้มีสีม่วงเข้ม รังไข่มีลักษณะคล้ายวงรี ผลเป็นแคบซูลมีกลีบเลี้ยงคล้ายกระดาษหุ้ม มีฤทธิ์หลอนประสาท ทำให้เซื่องซึม หากรับประทานเมล็ดเข้าไปจะได้รับพิษเเละเกิดอาการต่างๆ เช่น หน้าเเดง กระวนกระวาย หัวเราะเเละร้องไห้ไม่หยุด เกิดอาการหลอน ในรายที่อาการหนักจะหลับใน สลบหรือเสียชีวิต
เอิสเตอร์วัวลา
เอิสเตอร์วัวลา (Östervåla) เป็นเขตเมืองในเทศบาลเฮียบี เทศมณฑลอุปซอลา ประเทศสวีเดน ใน พ.ศ. 2553 มีประชากรในบริเวณนี้ 1,595 คน
อ้องอุ้น
หวัง ยฺหวิ่น ตามสำเนียงมาตรฐาน หรือ อ้องอุ้น ตามสำเนียงฮกเกี้ยน (ค.ศ. 137–192) ชื่อรองว่า จื่อชือ (子師) เป็นข้าราชการชาวจีนปลายราชวงศ์ฮั่นตะวันออก ดำรงตำแหน่งเจ้ากรมการศึกษา (司徒) ในรัชกาลจักรพรรดิฮั่นเซี่ยน หรือหองจูเหียบ เข้าสู่อำนาจโดยวางแผนให้ขุนศึกลฺหวี่ ปู้/ลิโป้ (呂布) สังหารอุปราชต่ง จั๋ว/ตั๋งโต๊ะ (董卓) แต่ในไม่ช้า ผู้ใต้บัญชาของต่ง จั๋ว ก็ก่อการกำเริบ เป็นผลให้หวัง ยฺหวิ่น ถูกประหารพร้อมครอบครัว
ในนวนิยายเรื่อง สามก๊ก (三國演義) หวัง ยฺหวิ่น เป็นบิดาบุญธรรมของตัวละครหญิงชื่อ เตียวฉัน/เตียวเสียน (貂蟬) ซึ่งเขาใช้ไปยุแยงให้ลฺหวี่ ปู้ และต่ง จั๋ว บาดหมางกัน จนลฺหวี่ ปู้ สังหารต่ง จั๋ว
ประวัติ
ตาม โฮ่วฮั่นชู (後漢書; "บันทึกปลายฮั่น") หวัง ยฺหวิ่น มาจากอำเภอฉี (祁縣) ปัจจุบันอยู่ในมณฑลชานซี (山西省) คนในครอบครัวเป็นข้าราชการภูมิภาคสืบกันมาหลายรุ่น หวัง ยฺหวิ่น เข้ารับราชการเมื่ออายุได้ 19 ปี ได้เป็นผู้ว่ามณฑลยฺวี่ (豫州刺史) ในคราวกบฏโพกผ้าเหลือง (黃巾之亂) ต่อมาเกิดขัดแย้งกับขันทีจาง ร่าง/เตียวเหยียง (張讓) จึงละทิ้งราชการไปเร้นกายในชนบท ครั้นจาง ร่าง เสียชีวิต ขุนศึกเหอ จิ้น/โฮจิ๋น (何進) เข้าสู่อำนาจ หวัง ยฺหวิ่น จึงได้เลื่อนเป็นผู้ว่าเหอหนาน (河南尹)
ใน ค.ศ. 189 เหอ จิ้น ตาย พระนครลั่วหยาง/ลกเอี๋ยง (洛陽) เป็นจลาจล เพราะการขัดกันด้วยอาวุธระหว่างขันทีกับข้าราชการการ ต่ง จั๋ว/ตั๋งโต๊ะ ขุนศึกจากมณฑลเหลียง (凉州) นำกำลังเข้าพระนครและควบคุมสถานการณ์ไว้ได้ จึงสถาปนาหลิว เสีย ขึ้นเป็นจักรพรรดิ แล้วตั้งตัวเป็นอัครมหาเสนาบดี เชิดจักรพรรดิออกทำการต่าง ๆ ตามอำเภอใจ สร้างความเดือดร้อนไปทั่ว เวลานั้น หวัง ยฺหวิ่น เป็นราชเลขาธิการ (尚書令) คิดกันกับข้าราชการคนอื่น ๆ วางแผนกำจัดต่ง จั๋ว
แผนการของหวัง ยฺหวิ่น ได้รับความร่วมมือจากลฺหวี่ ปู้/ลิโป้ บุตรบุญธรรมของต่ง จั๋ว คนเหล่านั้นจึงปฏิบัติการในคราวที่ต่ง จั๋ว เข้าเฝ้า โดยนำกำลังมาปิดล้อมต่ง จั๋ว ที่นอกประตูวัง แล้วลฺหวี่ ปู้ ก็ลงมือฆ่าต่ง จั๋ว ผู้เป็นบิดา ด้วยตนเอง
เมื่อต่ง จั๋ว สิ้นแล้ว เกิดข่าวลือทั่วไปว่า ราชสำนักเตรียมประหารข้ารับใช้ของต่ง จั๋ว ในมณฑลเหลียงให้ตายตกตามกันไป ประกอบกับไม่มีพระราชกฤษฎีกาอภัยโทษให้บุคคลดังกล่าวเสียที ผู้ใต้บังคับบัญชาจำนวนหนึ่งของต่ง จั๋ว ซึ่งมีหลี่ เจว๋/ลิฉุย (李傕) กับกัว ซื่อ/กุยกี (郭汜) เป็นหัวหน้า จึงนำกำลังเข้าพระนครเพื่อยึดอำนาจการปกครอง พวกเขาเอาชนะขุนศึกลฺหวี่ ปู้ ได้ ลฺหวี่ ปู้ จึงคิดหลบหนีจากพระนครไป
ก่อนหลบหนี ลฺหวี่ ปู้ มาชวนหวัง ยฺหวิ่น ให้ไปด้วยกัน แต่หวัง ยฺหวิ่น บอกปัด เพราะไม่อาจทิ้งจักรพรรดิไว้ลำพังได้ กลุ่มกบฏยึดอำนาจสำเร็จ และจับหวัง ยฺหวิ่น พร้อมครอบครัว ไปประหารกลางพระนคร แต่หลานชายคนหนึ่งของหวัง ยฺหวิ่น คือ หวัง หลิง (王淩) เล็ดรอดไปได้ เขาหนีไปพึ่งขุนศึกเฉา เชา/โจโฉ (曹操) และภายหลังได้เป็นแม่ทัพใหญ่ให้เฉา เชา
ใน สามก๊ก
สามก๊ก นวนิยายจีนสมัยคริสต์ศตวรรษที่ 14 ของหลัว กวั้นจง/ล่อกวนตง (羅貫中) เอาเหตุการณ์ประวัติศาสตร์จีนสมัยสามก๊กไปแต่งเติมเพิ่มอรรถรส โดยพรรณนาว่า หวัง ยฺหวิ่น ใช้เล่ห์เพทุบายต่าง ๆ เพื่อกำจัดทรราชต่ง จั๋ว/ตั๋งโต๊ะ ซึ่งควบตำแหน่งอุปราช (司徒) และราชครู (太師) เรียกแผนของหวัง ยฺหวิ่น ว่า "แผนสาวงาม" (美人計) และ "แผนห่วงสัมพันธ์" (連環計) จัดเข้าในสามสิบหกยุทธศาสตร์ (三十六計)
วันหนึ่ง หวัง ยฺหวิ่น จึงเชิญลฺหวี่ ปู้ มาบ้าน และให้เตียวฉันปรนนิบัติรับรอง ขุนศึกหนุ่มเช่นลฺหวี่ ปู้ ครั้นเห็นเตียวฉันรูปโฉมงดงามสุดจะบรรยาย ก็มีใจปฏิพัทธ์ทันที หวัง ยฺหวิ่น จึงตกปากจะยกเตียวฉันให้ลฺหวี่ ปู้
ไม่กี่วันให้หลัง หวัง ยฺหวิ่น ก็เชิญต่ง จั๋ว บิดาบุญธรรมของลฺหวี่ ปู้ มาบ้าน และให้เตียวฉันปรนนิบัติรับรองอย่างเดียวกัน ก็บังเกิดผลเสมือนกัน คือ ต่ง จั๋ว มีใจเสน่หาในเตียวฉัน ต่ง จั๋ว จึงพานางกลับบ้านไปเป็นอนุภริยาทันที
เช้าถัดมา ลฺหวี่ ปู้ ทราบเรื่องก็รุดไปดูด้วยตาถึงในห้องนอนของต่ง จั๋ว เตียวฉันนั่งสางผมอยู่ พอเห็นลฺหวี่ ปู้ มา ก็แสร้งร่ำไห้คร่ำครวญ ราวกับถูกบังคับขืนใจ ทำให้ลฺหวี่ ปู้ เกิดคืองแค้นต่ง จั๋ว
ราวหนึ่งเดือนให้หลัง ต่ง จั๋ว จับได้ว่า ลฺหวี่ ปู้ ลอบชำเลืองเตียวฉันผู้เป็นเมียน้อยของตัวอยู่เสมอ จึงสั่งห้ามลฺหวี่ ปู้ เข้ามาบ้านแห่งนี้อีก แต่เมื่อต่ง จั๋ว ไปเฝ้าพระมหากษัตริย์ ลฺหวี่ ปู้ ก็ลอบเข้ามาหาเตียวฉันที่ซุ้มเฟิ่งอี๋ (鳳儀亭; "ซุ้มการะเวก") แล้วโอ้โลมนาง ฝ่ายต่ง จั๋ว เมื่อเห็นว่า ลฺหวี่ ปู้ หายไป ก็สังหรณ์ใจ จึงรีบกลับบ้านมาพบคนทั้งสองอยู่ด้วยกัน ต่ง จั๋ว ก็เอาทวนของลฺหวี่ ปู้ ซัดลฺหวี่ ปู้ แต่ลฺหวี่ ปู้ กระโจนหนีไปได้ ยิ่งทำให้รอยร้าวของทั้งสองหยั่งลึกลงอีก ลฺหวี่ ปู้ จึงมาปรับทุกข์กับหวัง ยฺหวิ่น
แต่เมื่อแผนกำจัดต่ง จั๋ว สำเร็จแล้ว ลูกน้องของต่ง จั๋ว คือ หลี่ เจว๋/ลิฉุย และกัว ซื่อ/กุยกี นำกำลังมาล้อมพระราชวัง จะเอาตัวหวัง ยฺหวิ่น ไปฆ่าแก้แค้นให้ต่ง จั๋ว ผู้เป็นนาย หวัง ยฺหวิ่น จึงเชิญพระเจ้าหลิว เสีย หรือหองจูเหียบ พระมหากษัตริย์ผู้ทรงพระเยาว์ เสด็จขึ้นยังประตูเซวียนผิง (宣平門; "ประตูสันติขจร") กลุ่มกบฏก็พากันไปล้อมอยู่เบื้องล่าง เมื่อได้คำมั่นจากพวกกบฏว่า จะไม่ทำอันตรายต่อพระมหากษัตริย์แล้ว หวัง ยฺหวิ่น ก็ยอมมอบตัวต่อกบฏ โดยกระโจนลงจากประตูเซวียนผิง เหล่ากบฏก็รุมฟันแทงหวัง ยฺหวิ่น ขาดใจตาย หลี่ เจว๋ กับกัว ซื่อ ก็ได้อำนาจการปกครองต่อไป
กีฬาเรือพายในโอลิมปิกเยาวชนฤดูร้อน 2014
กีฬาเรือพายในโอลิมปิกเยาวชนฤดูร้อน 2014 เป็นการแข่งขันกีฬาเรือพายในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-20 สิงหาคม ค.ศ. 2014 โดยได้จัดขึ้นที่สนาม Nanjing Rowing-Canoeing School ซึ่งการแข่งขันกีฬาเรือพายครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
บรูมกานาเรียส
บรูมกานาเรียส เป็นพืชในวงศ์ถั่ว เป็นไม้พุ่มไม่ผลัดใบขนาดเล็ก ดอกช่อสีเหลืองสด ฝักมีขน ถิ่นกำเนิดที่กานาเรียส ใช้เป็นไม้ประดับ พบในรัฐแคลิฟอร์เนีย สหรัฐ และประเทศเม็กซิโก มีผู้นำมาปลูกในทวีปยุโรปและกระจายพันธุ์ถึงประเทศสเปน มีสารไซติซีนที่ทำให้เกิดอาการประสาทหลอนอย่างอ่อน
ขอเป็นเจ้าสาวสักครั้งให้ชื่นใจ
ขอเป็นเจ้าสาวสักครั้งให้ชื่นใจ เป็นละครโทรทัศน์ไทยแนวโรแมนติก-ดราม่า ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) โดยผู้จัด ดิว-ปิ่นกมล มาลีนนท์ จากบทประพันธ์ของ วรรณวรรธน์ บทโทรทัศน์โดย พฤกษ์ เอมะรุจิ, เพียงไพฑูรย์ สาตราวาหะ กำกับการแสดงโดย บุ๋ม-รัญญา ศิยานนท์ นำแสดงโดยพระเอก เกรท-วรินทร ปัญหกาญจน์ โคจรมาพบกันอีกครั้งกับ แมท-ภีรนีย์ คงไทย ร่วมด้วย ก้อย-รัชวิน วงศ์วิริยะ ควงคู่กับ อาเล็ก-ธีรเดช เมธาวรายุทธ และนักแสดงมากฝีมืออีกคับคั่ง ออกอากาศทุกคืนวันศุกร์ เวลา 20.00 - 20.15 น. และรับชมต่อเนื่องในเวลา 20.55 - 23.00 น. (เนื่องจากเวลา 20.15 น. ทางสถานีโทรทัศน์ทุกช่องออกอากาศรายการจากคณะรักษาความสงบแห่งชาติ (คสช.) "คืนความสุข ให้คนในชาติ") และวันเสาร์–อาทิตย์ เวลา 20.20 - 22.50 น. ทางไทยทีวีสีช่อง 3 เริ่มออกอากาศตอนแรกวันที่ 28 สิงหาคม พ.ศ. 2558–25 กันยายน พ.ศ. 2558 ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
วอลเลย์บอลชายชิงแชมป์นอร์เซกา 2007
วอลเลย์บอลชายชิงแชมป์นอร์เซกา 2007 (2007 Men's NORCECA Volleyball Championship) เป็นครั้งที่ 20 ของการแข่งขัน ระหว่างวันที่ 16–21 กันยายน ณ อนาไฮม์, สหรัฐอเมริกา
ว่านหงส์เหิร
ว่านหงส์เหิร เป็นพืชในวงศ์ Coriariaceae เป็นไม้พุ่ม ลำต้นสูงชะลูด มีใบสลับระนาบเดียวบนกิ่งสั้นๆที่เกิดในแนวข้าง ดอกช่อขนาดเล็ก ผลสีม่วงเข้ม ฉ่ำน้ำ มีถิ่นกำเนิดในเทือกเขาแอนดีส ประเทศเอกวาดอร์ มีสารออกฤทธิ์หลายชนิด เช่น เซสคิวเทอร์พีน ซูโคตูตีน ทำให้เกิดอาการประสาทหลอน รู้สึกเหมือนจะบินไปในอากาศได้คล้ายนก  พืชนี้มักจะถูกเข้าใจผิดว่าเป็นบลูเบอร์รี แต่ผลของพืชชนิดมีพิษ
ลีโอนอรา แอนสัน เคาน์เตสแห่งลิชฟิลด์
ลีโอนอรา แอนสัน เคาน์เตสแห่งลิชฟิลด์ (สกุลเดิม:กรอสเวอร์เนอร์) (Leonora Anson, Countess of Lichfield) เกิดเมื่อวันที่ 1 กุมภาพันธ์ 2492 เป็นธิดาใน รอเบิร์ต กรอสเวอร์เนอร์ ดยุกที่ 5 แห่งเวสต์มินสเตอร์ และ วิโอลา กรอสเวอร์เนอร์ ดัชเชสแห่งเวสต์มินสเตอร์ โดยมีพี่น้อง 2 ท่าน คือ
ในปี พ.ศ. 2540 เธอได้รับแต่งตั้งให้เป็นนาวาตรีแห่งราชรัฐวิกตอเรีย ต่อมาเธอได้รับการเลื่อนตำแหน่งเป็นผู้บัญชาการในวันเกิดของเธอในปี 2563 ตั้งแต่ปี พ.ศ. 2522 เธอได้รับเลือกเป็นนางปรึกษาใน เจ้าหญิงแอนน์ พระราชกุมารี ในปี 2510 เธอได้รับเลือกให้เป็นผู้เปิดตัวแห่งปี ระหว่างฤดูกาล เธอได้พบกับช่างภาพ แพทริก แอนสัน เอิร์ลที่ 5 แห่งลิชฟิลด์ เมื่อวันที่ 8 มีนาคม พ.ศ. 2518 ทั้งคู่แต่งงานกันที่อาสนวิหารเชสเตอร์ โดยมีผู้มาร่วมงานอาทิ อดีตกษัตริย์กอนสตันตีโนสที่ 2 เอลิซาเบธที่ 2 เจ้าฟ้าหญิงเบียทริกซ์แห่งเนเธอร์แลนด์ อดีตราชินีอันเนอ-มารีแห่งกรีซ เอลิซาเบธ พระราชนนี เจ้าหญิงเบเนดิกเทอแห่งเดนมาร์ก ทั้งคู่ มีบุตรดังนี้
ต่อมาทั้งคู่หย่าขาดจากกันในปี 2529 และเนื่องจากเธอยังไม่ได้แต่งงานใหม่ เคาน์เตสจึงรักษาตำแหน่งของเธอไว้ได้ เอิร์ลที่ 5 แห่งลิชฟิลด์เสียชีวิตเมื่อวันที่ 11 พฤศจิกายน พ.ศ. 2548
อัดดุญัยล์
อัดดุญัยล์ (الدجيل) เป็นเมืองในเขตผู้ว่าการเศาะลาฮุดดีน ประเทศอิรัก ตั้งอยู่ห่างจากแบกแดดไปทางเหนือประมาณ 65 km และมีประชากรประมาณ 100,000 คน ซึ่งส่วนใหญ่นับถือศาสนาอิสลามนิกายชีอะฮ์ บริเวณนี้เคยเกิดเหตุการณ์การสังหารหมู่อัดดุญัยล์ใน ค.ศ. 1982 ซึ่งมีผู้เสียชีวิตหลายพันคน ซึ่งรวมถึงเด็กด้วย
วัดสนามชัย (จังหวัดสงขลา)
วัดสนามชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา
วัดสนามชัยปรากฏชื่ออยู่ในแผนที่ภาพกัลปนาวัดพัทลุง สมัยอยุธยาที่ปรากฏชื่อว่า วัดศลามีไชย สันนิษฐานว่าสร้างมาตั้งแต่สมัยสมเด็จพระเจ้าอยู่หัวบรมโกศแห่งกรุงศรีอยุธยา ปัจจุบันโบราณสถานที่หลงเหลือในวัดมีเพียงอุโบสถเก่าและเจดีย์เท่านั้น อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300
อุโบสถเก่าสร้างขึ้นเมื่อ พ.ศ. 2440 แทนอุโบสถหลังแรกที่พังทลายลง ส่วนเจดีย์เป็นเจดีย์มีซุ้มหน้าประดับเซรามิกตามแบบนิยมสมัยรัชกาลที่ 3 ต่อมาในปี พ.ศ. 2540 กรมศิลปากรได้ขึ้นทะเบียนอุโบสถเก่าและเจดีย์เป็นโบราณสถานของชาติ โดยในปีเดียวกันนี้ ทางวัดได้สร้างอุโบสถหลังใหม่ตั้งอยู่ใกล้ ๆ กับอุโบสถเก่า และเปลี่ยนการใช้สอยอุโบสถเก่าเป็นศาลาการเปรียญจนถึงทุกวันนี้ อุโบสถหลังใหม่ได้รับพระราชทานวิสุงคามสีมาเมื่อวันที่ 16 พฤษภาคม พ.ศ. 2540 ในเอกสารจดหมายระยะทางไปตรวจราชการแหลมมลายู ร.ศ.121 กล่าวถึงวัดสนามไชยว่าเป็นวัดเก่า มีพระเจดีย์ทรงอินเดียสี่เหลี่ยมสององค์ที่เป็นอย่างแปลกไม่เคยเห็น
อุโบสถเก่ากว้าง 10 เมตร ยาว 15 เมตร ฐานอาคารทำด้วยอิฐดินเผาฉาบปูน ผนังก่อสร้างด้วยอิฐสูงประมาณ 1.2 เมตร สลับด้วยอิฐเผาเคลือบเซลามิคสีเขียวโปร่งลวดลายแบบจีน ผนังตอนบนมีเพียงเสาไม้รับน้ำหนักโครงสร้างหลังคาไม้ กระเบื้องหลังคามุงด้วยกระเบื้องดินเผาเกาะยอ ทับหลังด้วยปูนปั้นลวดลายตามความเชื่อทางศาสนา หน้าบันจั่วด้านหน้ามีลวดลายปูนปั้นเป็นรูปลายพรรณพฤกษาประกอบรูปสัตว์ หน้าบันจั่วด้านหลังมีลวดลายปูนปั้นเป็นรูปยักษ์ศิลปะแบบพื้นเมือง ภายในอุโบสถมีพระพุทธรูปประดิษฐาน 4 องค์ รอบอุโบสถมีเจดีย์ล้อมรอบเป็นแนวเขตพัทธสีมา ด้านทางเข้าอุโบสถ เป็นพาไลมีหลังคาคลุม และด้านหลังมีเจดีย์ขนาดใหญ่ตั้งอยู่ตรงกลางแนวแกน อุโบสถเก่าได้รับการบูรณะเรื่อยมาภายใต้การดูแลของสำนักศิลปากรที่ 13 สงขลา โดยในเดือนเมษายน พ.ศ. 2554 สำนักศิลปากรที่ 13 สงขลา ได้ทำการเปลี่ยนกระเบื้องมุงหลังคาและซ่อมแซมโครงสร้าง
ข้าวมันส้มตำ
ข้าวมันส้มตำ เป็นชุดอาหารไทยภาคกลางชนิดหนึ่ง ประกอบด้วยข้าวมัน ส้มตำ แกงเผ็ดไก่ เนื้อฝอยผัดหวาน และน้ำพริกส้มมะขาม อาหารชนิดนี้ปรากฏอยู่ในตำรับอาหาร ตำหรับสายเยาวภา ของพระเจ้าบรมวงศ์เธอ พระองค์เจ้าเยาวภาพงศ์สนิท ลักษณะของอาหารชุดนี้คือข้าวมันหุงด้วยกะทิและแกงไก่จะค่อนข้างมัน แต่มีรสหวานของเนื้อฝอย และรสเปรี้ยวหวานไม่จัดจ้านจากส้มตำตัดเลี่ยน ปัจจุบันข้าวมันส้มตำแบบครบชุดเช่นนี้หารับประทานได้ยาก
กฤช เหลือลมัย นักประวัติศาสตร์และโบราณคดีระบุว่าการเข้าชุดอาหารที่มีการรับประทานอาหารต่าง ๆ ด้วยกันชนิดนี้ ใกล้เคียงกับชุดอาหารมุสลิมอย่างนาซีเลอมัก สันนิษฐานว่าคงได้อิทธิพลนี้มาตั้งแต่สมัยอาณาจักรอยุธยาเป็นต้นมา ส่วนสามารถ สาเหร็ม เสนอว่าข้าวมันส้มตำอาจมีที่มาจากข้าวมันแกงไก่ของสงขลา ซึ่งเป็นอาหารที่มีลักษณะคล้ายกับนาซีเลอมักของชาวมลายู
ประวัติ
ข้าวมันส้มตำเป็นอาหารไทยที่มีพัฒนาการจากอาหารประเภทตำ ซึ่งปรากฏอยู่ทุกภูมิภาคของไทย โดยเลือกใช้พืชพื้นเมืองชนิดต่าง ๆ มาตำเข้ากับเครื่องปรุงรส เช่น กล้วยตานีดิบ ยอดมะพร้าว ไหลบัว ถั่วแปบ หรือลูกสมอดิบ เป็นต้น แต่หลังการรับมะละกอจากการค้าสำเภาในยุคอาณาจักรอยุธยาตอนกลางเป็นต้นมา มะละกอจึงกลายเป็นพืชที่ชนนิยมใช้ประกอบอาหารในการตำเรื่อยมา ในตำรับอาหาร แม่ครัวหัวป่าก์ ของท่านผู้หญิงเปลี่ยน ภาสกรวงศ์ ตีพิมพ์เมื่อ พ.ศ. 2451 ระบุถึงอาหารชื่อ "ปูตำ" ซึ่งใกล้เคียงกับส้มตำในยุคปัจจุบันมากที่สุด แต่ไม่มีเส้นมะละกอเป็นวัตถุดิบในการประกอบอาหาร
ส่วนตำรับอาหาร ตำหรับสายเยาวภา ของพระเจ้าบรมวงศ์เธอ พระองค์เจ้าเยาวภาพงศ์สนิท ระบุถึงข้าวมันส้มตำเป็นครั้งแรก โดยเป็นชุดอาหาร ประกอบด้วยข้าวมัน ส้มตำ แกงไก่ เนื้อฝอยผัดหวาน และน้ำพริกส้มมะขาม กฤช เหลือลมัย นักประวัติศาสตร์และโบราณคดีระบุว่าการเข้าชุดอาหารที่มีการรับประทานอาหารต่าง ๆ ด้วยกันชนิดนี้ ใกล้เคียงกับชุดอาหารมุสลิมอย่างนาซีเลอมัก สันนิษฐานว่าคงได้อิทธิพลนี้มาตั้งแต่สมัยอาณาจักรอยุธยาเป็นต้นมา โดยเปรียบเทียบหน้าที่ของส้มตำกับอาจาดซึ่งมีไว้ตัดเลี่ยนรสอาหารเหมือนกัน ส่วนสามารถ สาเหร็ม เสนอว่าอาจได้รับอิทธิพลมาจากข้าวมันแกงไก่จากสงขลา ซึ่งอาหารชนิดนี้คล้ายกับนาซีเลอมักของชาวมลายู
ฮวาซา
อัน ฮเย-จิน (, เกิด 23 กรกฎาคม พ.ศ. 2538) มีชื่อในวงการที่รู้จักอย่างแพร่หลายว่า ฮวาซา เป็นนักร้อง นักแร็ป และบุคคลในวงการโทรทัศน์ชาวเกาหลี ปัจจุบันสังกัดอยู่ที่ RBW เธอเดบิวต์ในฐานะสมาชิกของกลุ่มนักร้องหญิงล้วนมามามูใน พ.ศ. 2557 และได้ปล่อยเดบิวต์เป็นศิลปินเดี่ยวในเดือนกุมภาพันธ์ พ.ศ. 2562 ด้วยซิงเกิลดิจิทัล "Twit"
ชีวิตช่วงเริ่มต้น
อัน ฮเย-จิน เกิดเมื่อวันที่ 23 กรกฎาคม พ.ศ. 2538 ที่นครช็อนจู จังหวัดช็อลลาเหนือ ประเทศเกาหลีใต้ อาศัยอยู่กับผู้ปกครองและพี่สาวจำนวนสองคน สำเร็จการศึกษาจาก Wonkwang Information Arts High School เมื่อเธอเปิดใจให้สัมภาษณ์ ฮวาซาได้กล่าวอยู่บ่อยครั้งว่าบียอนเซ่เป็นแรงบันดาลใจในการทำเพลงของเธอ ทุกครั้งที่ได้ยินคำวิจารณ์ว่าเธอมีเอกลักษณ์และร้องเพลงเก่ง แต่เธออ้วนและไม่สวย เธอจะกลับบ้านไปดูวิดีโอการแสดงของบียอนเซ่ทั้งคืน
ถึงแม้ว่าช่วงนั้นเธอยังไม่ได้เดบิวต์ ศิลปินชาวเกาหลีใต้จำนวนหนึ่ง รวมถึงซอลบีและวงดนดรี Standing Egg มองเห็นถึงความสามารถของเธอและสร้างผลงานโดยมีฮวาซาเป็นนักร้องรับเชิญเมื่อเธอมีอายุ 18 ปี
พ.ศ. 2557–ปัจจุบัน: เดบิวต์กับวงมามามูใน พ.ศ. 2557 และงานศิลปินเดี่ยว
ฮวาซาเดบิวต์ในฐานะสมาชิกวงมามามูเมื่อวันที่ 19 มิถุนายน พ.ศ. 2557 โดยเป็นนักร้องนำในซิงเกิลชื่อ "Mr. Ambiguous" จากเอกซ์เทนเดดเพลย์ (อีพี, หรือ EP) Hello ซึ่งอีพีแรกของวง นอกจากนี้เธอยังเขียนและสร้างเพลงร้องเดี่ยวของตนเอง ซึ่งมีชื่อเพลงว่า "My Heart/I Do Me" ในอีพีเดียวกัน
ในเดือนมีนาคม พ.ศ. 2561 ฮวาซาปล่อยเพลงร้องเดี่ยวเพลงที่สองซึ่งมีชื่อว่า "Be Calm" ในอีพี Yellow Flower ซึ่งเป็นที่หกของวงมามามู มิวสิกวิดีโอเพลงนี้ถูกอัปโหลดในวันที่ 25 มีนาคม พ.ศ. 2561 และมียอดรับชม 7.9 ล้านในเดือนสิงหาคม พ.ศ. 2565 นอกจากนี้เพลง "Be Calm" ยังติดอันดับที่ 35 บนเซอร์เคิลดาวน์โหลดชาร์ตอีกด้วย ฮวาซาร่วมเป็นนักแสดงของรายการเรียลลิตี Hyena on the Keyboard ของ KBS สร้างผลงานชื่อ "Don't" ร่วมกับแร็ปเปอร์ Loco ฮวาซามีส่วนร่วมในการเขียนและแต่งเพลง และเพลงก็ได้ขึ้นอันดับติดเซอร์เคิลดิจิทัลชาร์ต หลังจากนั้นเพลง "Don't" ได้เป็นเพลงระดับ Platinum จากการสตรีมถึง 100 ล้านครั้งในเดือนมกราคม พ.ศ. 2562 และได้เป็นอีกครั้งจากการดาวน์โหลดภึง 2.5 ล้านครั้งในเดือนสิงหาคม พ.ศ. 2562
ในเดือนกุมภาพันธ์ พ.ศ. 2562 ฮวาซาออกผลงานในฐานะซิลปินเดี่ยวด้วยดิจิทัลซิงเกิลชื่อ "Twit" ที่เธอได้มีส่วนร่มในการเขียนเนื้อร้องและเรียบเรียงบทเพลง เพลง "Twit" ประสบความสำเร็จทางการค้า ขึ้นอันดับสูงสูดบนเซอร์เคิลดิจิทัลชาร์ตและได้ "Triple Crown" จากการติดอันดับสูงในเซอร์เคิลดิจิทัลชาร์ต เซอร์เคิลดาวน์โหลดชาร์ต และเซอร์เคิลสตรีมมิงชาร์ต "Twit" ยังขึ้นอันดับสามในชาร์ต Billboard World Digital Song Sales ในสัปดาห์ของวันที่ 2 มีนาคม พ.ศ. 2562 ต่อมาฮวาซาปล่อยซิงเกิล "In The Fall" ในเดือนตุลาคม ซึ่งเป็นผลงานจากการร่วมมือกับ Woogie โปรดิวเซอร์ฮิปฮอปชาวเกาหลีใต้ ในเดือนธันวาคม เพลง "Twit" ได้ถูกนำแสดงขึ้นเป็น "เพลงเคป็อปที่ดีที่สุดในปี 2562: คัดเลือกโดยนักวิจารณ์" ของบิลบอร์ด โดยอยู่ในอันดับที่ 8 และอยู่ในอันดับที่ 13 ของรายชื่อ "เพลงเคป็อปที่ดีที่สุดในปี 2562" ของ Refinery29 มิวสิกวิดีโอเพลงได้อยู่ในบทความ "10 มิวสิกวิดีโอเคป็อบที่ดีที่สุดในปี 2562" ของ Rolling Stone India ด้วยเช่นกัน
พ.ศ. 2563–ปัจจุบัน: María และการประสบความสำเร็จในฐานะศิลปินเดี่ยวอย่างต่อเนื่อง
ในเดือนมีนาคม พ.ศ. 2563 ฮวาซาได้สร้างผลงานร่วมกับ ดัว ลีปา นักร้องชาวอังกฤษ ทำการรีมิกซ์เพลง "Physical" ให้มีเนื้อร้องภาษาเกาหลีอยู่ในเพลง ในเดือนเมษายน มีข่าวออกมาว่าฮวาซาได้เข้าร่วมสรรสร้างเพลงประกอบละครโทรทัศน์เกาหลีเรื่อง จอมราชันบัลลังก์อมตะ และได้ปล่อยเพลง "Orbit" ซึ่งเป็นเพลงประกอบละครเพลงแรกของเธอ เพลงติดอันดับที่ 16 บน Billboard World Digital Song Sales Chart ในวันที่ 2 พฤษภาคม พ.ศ. 2563
ฮวาซาปล่อยอีพีเปิดตัวและซิงเกิลเปิดตัวชื่อเดียวกันว่า Maria ในวันที่ 29 เดือนมิถุนายน อีพีเปิดตัวในอันดับที่เจ็ดบน Billboard World Albums Chart และติดอันดับที่ 81 บน Billboard Top Current Albums Sales Chart ในวันที่ 11 กรกฎาคม พ.ศ. 2563 ซิงเกิลเปิดตัว Maria มีฮวาซาเป็นผู้แต่งเพลงและ พัค อูซัง เป็นโปรดิวเซอร์ โดยมีเป้าหมายที่จะแสดงให้เห็นถึงการเติบโตของเธอในฐานะนักร้องและนักแต่งเพลง นอกจากนี้ฮวาซาได้เขียนเนื้อร้องของเพลง "LMM" และแต่งเพลง "Why" ด้วยเช่นกัน "Maria" ติดอันดับที่สองของ Billboard K-pop Hot 100 ในสัปดาห์ของวันที่ 26 กันยายน พ.ศ. 2563 และติดอันดับที่ 79 บน Billboard Japan Hot 100 ในสัปดาห์ของวันที่ 3 ตุลาคม พ.ศ. 2563 "Maria" ยังเปิดตัวด้วยอันดับหกบนชาร์ต Billboard World Digital Song Sales อีกด้วย
ฮวาซาได้เข้าร่วมในรายการ เสียงลับ จับไมค์ ฤดูกาลที่หกของช่อง JTBC ออกอากาศในวันที่ 11 กันยายน พ.ศ. 2563 ฮวาซาชนะในรอบสุดท้ายด้วยคะแนนเสียง 79 คะแนน การชนะของฮวาซาทำให้การแพ้ติดต่อกันสี่รอบจบลงจากผู้เข้าร่วมสี่คนก่อนและทำให้เธอเป็นนักร้องต้นฉบับของฤดูกาลนั้นอีกด้วย ฮวาซาเข้าร่วมเป็นหนึ่งในนักแสดงรายการเรียลลิตี-วาไรตี้ How Do You Play? ต่อมาในวันที่ 10 ตุลาคม เธอเปิดตัวให้ฐานะสมาชิกวง Refund Sisters ซึ่งเป็น Supergroup ที่สร้างจากรายการ Hangout with Yoo และวงก็ได้ปล่อยซิงเกิลเปิดตัวชื่อ "Don't Touch Me" ซึ่งติดอันดับต้น ๆ บนแกออนดิจิทัลชาร์ตติดต่อกันสองสัปดาห์
ในช่วงปลายปี 2563 Billboard ประกาศว่า Maria เป็นเพลงที่ติดอันอับหลายสัปดาห์มากที่สุดเป็นอันดับสองใน 10 อันดับแรกของ K-pop Hot 100 ในปีนั้น โดยติดอันดับอยู่บนชาร์ตติดต่อกันนานถึง 19 สัปดาห์ ในขณะที่ Spotify จัดอันดับฮวาซาอยู่ที่อันดับสี่ในรายชื่อ "ศิลปินเคป็อปหญิงที่มีคนฟังเพลงมากที่สุดในปี 2563" "Maria" อยู่ที่อันดับสองในรายชื่อ 20 มิวสิกวิดีโอเคป็อปที่ดีที่สุดแห่งปี ของ Rolling Stone India และอันดับที่ 27 ในรายชื่อ "เพลงเคป็อปที่ดีที่สุดในปี 2563" ของนิตยสาร Paper ได้มีการกล่าวถึงในบทความว่า "ฮวาซาเป็นที่รู้จักในคนหมู่มากว่าเป็นคนกล้าหาญ แต่ซิงเกิล 'Maria' ของเธอลบภาพจำนั้นออกไป แสดงให้เห็นถึงหญิงสาวผู้ที่ครั้งหนึ่งเคยอ่อนแอ แล้วมีความมั่นใจ ขี้เล่น และยั่วยวนใจ — ไอดอลและมนุษย์" บทความของนิตยสาร Time ที่บันทึกเพลงและอัลบั้มเคป็อปที่นิยามปี ๆ นั้นเขียนไว้ว่า "จากการปล่อยเพลงร้องเดี่ยวทั้งหมดในปี[นี้] "Maria" ของฮวาซาทิ้งความประทับใจที่เร่าร้อนที่สุดเอาไว้" ความสำเร็จได้นำฮวาซาไปสู่อันดับที่เก้าในรายชื่อ "ไอดอลเคป็อป 100 อันดับแรกที่มีการค้นหาบนยูทูปมากที่สุดทั่วโลกในปี 2563"
ฮวาซาได้สร้างช่อง YouTube วันที่ 23 กรกฎาคม พ.ศ. 2564 ชื่อ "Hwasa Official" และลงวิดีโอแรกของเธอ ในวันที่ 24 พฤศจิกายน พ.ศ. 2564 เธอปล่อยซิงเกิลอัลบั้มชื่อ Guilty Pleasure และซิงเกิลเปิดตัวชื่อ "I'm a B" มีการประกาศในวันที่ 16 กรกฎาคม พ.ศ. 2564 ว่าฮวาซาจะร่วมสร้างซิงเกิลใหม่ชื่อ "Somebody" ร่วมกับ Loco ซึ่งจะถูกปล่อยในวันที่ 25 กรกฎาคม
อิทธิพล
ฮวาซาปรากฏอยู่ในรายชื่อ Korea Power Celebrity 40 ในอันดับที่ 26 ใน พ.ศ. 2562 และได้อยู่ในรายชื่อ 30 Under 30 Asia ซึ่งจัดโดย Forbes ใน พ.ศ. 2564 เธอถูกจัดอยู่อันดับ 16 ของไอดอลเคป็อปหญิงที่ได้รับความนิยมมากที่สุดใน พ.ศ. 2562 จากการสำรวจประจำปีของ Gallup Korea อยู่อันดับ 9 จากการสำรวจประจำปีสำหรับ "นักร้องแห่งปีของ Gallup Korea" ใน พ.ศ. 2563 ภายใต้เกณฑ์ผู้ตอบแบบสอบถามกลุ่มอายุตั้ง 13 ถึง 39 และอยู่อันดับแรกใน "อันดับชื่อเสียงของแบรนด์สำหรับสมาชิกเกิร์ลกรุ๊ปรายบุคคล" ของสถาบันวิจัยธุรกิจเกาหลีเป็นครั้งคราว
การปรากฏตัวของฮวาซาในรายการเรียลลิตีอย่าง I Live Alone และ Let's Eat Dinner Together ได้รับการยกย่องในเรื่องการยกระดับมารยาทของร้านอาหาร สูตรอาหาร และการเพิ่มยอดขายอาหารและเครื่องประดับในเกาหลีใต้
เริงชัย ประภาษานนท์
เริงชัย ประภาษานนท์ (10 พฤศจิกายน พ.ศ. 2472 - ) เป็น ศิลปินแห่งชาติ สาขาวรรณศิลป์ ประจำปี พุทธศักราช 2562 นักเขียนชาวไทย เจ้าของนามปากกา "เศก ดุสิต"  หรือ  "ศ. ดุสิต" มีผลงานเขียนนวนิยายแนวบู๊ และอาชญนิยายที่มีชื่อเสียงเป็นจำนวนมาก มีตัวละครที่เป็นที่รู้จักกันดี ชื่อ "คมน์ พยัคฆราช" ในเรื่อง สี่คิงส์ ครุฑดำ และ "โรม ฤทธิไกร" ในเรื่องชุด อินทรีแดง อินทรีทอง
เริงชัย ประภาษานนท์ เกิดที่เขตดุสิต กรุงเทพ เรียนจบชั้นมัธยมศึกษาที่โรงเรียนมัธยมนันทนศึกษา เมื่อเกิดสงครามโลกครั้งที่สอง โรงเรียนถูกปิด ออกมาทำงานที่โรงไฟฟ้าสามเสน เมื่อโรงไฟฟ้าถูกระเบิดทำลาย ได้งานใหม่เป็นช่างเรียงพิมพ์ในโรงพิมพ์  เริ่มงานเขียนเรื่องสั้น เรื่องแรกชื่อ “พรหมบันดาล” ตีพิมพ์ครั้งแรกในนิตยสาร "รัตนโกสินทร์" ใช้นามปากกาว่า “สุริยา”
นอกจากงานเขียนอาชญนิยาย เริงชัย ประภาษานนท์ ยังมีผลงานเขียนในแนวอื่น ใช้นามปากกา "เกศ โกญจนาศ" "ศิรษา" "ลุงเฉี่อย" ใช้เขียนนิทานพื้นบ้าน และ "ดุสิตา" ใช้เขียนบทกวี
เริงชัย ประภาษานนท์ หยุดเขียนนวนิยายตั้งแต่ พ.ศ. 2532 ต่อมาได้สนใจศึกษาวิชาโหราศาสตร์ และการพยากรณ์อย่างจริงจัง ปัจจุบันเขียนบทความเกี่ยวกับการพยากรณ์ และคอลัมน์ “รู้ชีวิต…ด้วยดวงดาว” ในนิตยสารมติชนสุดสัปดาห์
กีฬารักบี้ 7 คนในโอลิมปิกเยาวชนฤดูร้อน 2014
ประเทศที่เข้าร่วมแข่งขัน
ดังต่อไปนี้:
เอ็ม198 ฮาวอิตเซอร์
เอ็ม198 ฮาวอิตเซอร์ (M198 howitzer) เป็นปืนใหญ่ลากจูงขนาดกลาง 155 มม. ที่ได้รับการพัฒนาขึ้นเพื่อเข้าประจำการกองทัพบกสหรัฐและเหล่านาวิกโยธิน ซึ่งได้รับหน้าที่ให้มาแทนที่เอ็ม114 ฮาวอิตเซอร์ขนาด 155 มม. ในยุคสงครามโลกครั้งที่สอง โดยได้รับการออกแบบและสร้างต้นแบบที่ร็อกไอแลนด์อาร์เซนอลในปี ค.ศ. 1969 โดยมีการทดสอบการยิงเริ่มต้นในปี ค.ศ. 1970 และเข้าสู่การผลิตเต็มรูปแบบที่นั่นในปี ค.ศ. 1978 กระทั่งเริ่มประจำการในปี ค.ศ. 1979 และตั้งแต่นั้นมา 1,600 ยูนิตได้รับการผลิตและนำไปใช้งาน
เอ็ม198 กำลังถูกแทนที่ในประจำการของสหรัฐและออสเตรเลียโดยเอ็ม777 ฮาวอิตเซอร์
ฟ็อลคส์วาเกินอาเรนา
ฟ็อลคส์วาเกินอาเรนา (Volkswagen Arena) เป็นสนามฟุตบอลแห่งหนึ่งในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี ปัจจุบันเป็นสนามเหย้าของสโมสรเฟาเอ็ฟเอ็ล ว็อลฟส์บวร์ค ซึ่งลงเล่นในรายการบุนเดิสลีกาของเยอรมนี สนามแห่งนี้ก่อสร้างตั้งแต่ปี ค.ศ. 2001 และเปิดอย่างเป็นทางการเมื่อวันที่ 13 ธันวาคม ค.ศ. 2002 มีความจุ 30,000 คน ชื่อของสนามแห่งนี้มีที่มาจากบริษัทโฟล์กสวาเกน ซึ่งเป็นทั้งผู้สนับสนุนหลักของสโมสรว็อลฟส์บวร์คและสนามฟุตบอล ฟ็อลคส์วาเกินอาเรนาถูกใช้แทนที่สนามเฟาเอ็ฟเอ็ล-ชตาดีอ็อนอัมเอ็ลส์เทอร์เวค (VfL-Stadion am Elsterweg) ซึ่งมีความจุ 17,600 คน ซึ่งเป็นสนามเหย้าเดิมของสโมสร
เจเจ ฟีลด์
จอห์น โจเซฟ ฟีลด์ (John Joseph Feild; เกิด พ.ศ. 2521) เป็นนักแสดงภาพยนตร์โทรทัศน์และละครโทรทัศน์ชาวอังกฤษ-อเมริกัน เขาเริ่มอาชีพทางโทรทัศน์ในปี พ.ศ. 2542 ฟีลด์รับบทเป็น Fred Garland ในภาพยนตร์เรื่อง The Ruby in the Smoke ของ Philip Pullman และภาพยนตร์ดัดแปลงทางโทรทัศน์เรื่อง The Shadow in the North ในปี พ.ศ. 2550 เขาแสดงเป็น Henry Tilney ในภาพยนตร์โทรทัศน์ Northanger Abbey ในปีต่อมาเขาได้เปิดตัวใน West End ในการผลิต Ring Round the Moon ตั้งแต่ปี ค.ศ. 2014–2016 ฟีลด์ได้รับบทหลัก John André ใน Turn: Washington's Spies ผลงานภาพยนตร์ของฟีลด์ ได้แก่ Telstar (2009), Captain America: The First Avenger (2011), Austenland (2013), และ Professor Marston and the Wonder Women (2017)
ไปรษณียาคาร
ตึกไปรสนียาคาร เดิมเป็นบ้านของพระปรีชากลการ (สำอางค์ อมาตยกุล) อดีตเจ้าเมืองปราจีนบุรี ซึ่งต้องคดีข้อหา ฆ่าคนตายและทารุณกรรม แก่คนไทยที่เมืองกบินทร์บุรี พระยาปรีชากลการถูกประหารชีวิตเมื่อวันที่ 24 พฤศจิกายน พ.ศ. 2422 และถูกยึดทรัพย์ตกเป็นของแผ่นดิน
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้จัดตั้งกิจการไปรษณีย์ไทย เมื่อวันที่ 4 สิงหาคม พ.ศ. 2426 โดยสมเด็จพระเจ้าน้องยาเธอ เจ้าฟ้าภาณุรังษีสว่างวงศ์ ทรงดำรงตำแหน่งอธิบดีผู้สำเร็จราชการไปรษณีย์และโทรเลขพระองค์แรก ได้ใช้บ้านเดิมของพระปรีชากลการ เป็นที่ทำการ ใช้ชื่อเรียกว่า "ไปรสนียาคาร"
ในการเปลี่ยนแปลงการปกครอง พ.ศ. 2475 อาคารไปรษณีย์ยาคารเป็นสถานที่แห่งแรกที่ทางคณะราษฎรจะต้องทำการบุกยึด เนื่องจากเป็นชุมทางการสื่อสาร คือ โทรเลขและโทรศัพท์ เพื่อตัดระบบการสื่อสาร โดยกลุ่มคณะราษฎรสายพลเรือนที่นำโดย หลวงโกวิทอภัยวงศ์ (ควง อภัยวงศ์) และนายประยูร ภมรมนตรี เหตุเพราะรับราชการที่นี่ จึงรู้ถึงระบบการทำงานดี โดยที่มีคณะราษฎรสายทหารเรือคุ้มกันเพียงไม่กี่คน ซึ่งต้องทำการยึดและตัดการสื่อสารให้ได้ภายในเวลา 04.00 น. และต้องทำให้เสร็จก่อนเวลา 05.00 น. เพื่อมิให้ผู้คนสงสัย แม้คณะราษฎรสามารถกระทำการได้สำเร็จ แต่ทว่าก็มีเจ้าพนักงานคนหนึ่งหนีไปแจ้งความกับเจ้าหน้าที่ตำรวจได้ ทางตำรวจโดย พระยาอธิกรณ์ประกาศ (หลุย จาติกวณิช) อธิบดีกรมตำรวจจึงทราบเรื่องจากเหตุนี้เอง จึงรุดเข้าวังบางขุนพรหมเพื่อถวายรายงานแด่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้สำเร็จราชการ
อาคารไปรษณียาคาร ถูกทุบทิ้งเมื่อ พ.ศ. 2525 เพื่อเปิดทางให้กับการก่อสร้างสะพานพระปกเกล้า ซึ่งเป็นสะพานคู่ขนานอยู่ทางทิศใต้ของสะพานพระพุทธยอดฟ้า ปัจจุบันอาคารถูกสร้างขึ้นใหม่ตามแบบเดิม ในตำแหน่งใกล้เคียงกับที่ตั้งเดิม เพื่อใช้เป็นพิพิธภัณฑ์กิจการไปรษณีย์ไทย
เจียง เหม่ยอี้
เอเลน่า กง หรือ เจียง เหม่ยอี้ / ก๊ง เหม่ย หยี่ ภาษากวางตุ้ง (ชื่อภาษาอังกฤษ: Elena Kong, Jiang Mei Yi , Kong May Yee)  เกิดเมื่อวันที่ 20 กันยายน พ.ศ. 2514 ที่ฮ่องกง เป็น นักแสดงหญิงชาวฮ่องกง นักจัดรายการวิทยุ และ พรีเซ็นเตอร์
ประวัติ
ในปี 2017 เจียงเหม่ยอี้ กับละครเรื่อง "Tiger Mom Blues"  ซึ่งการแสดงของเธอก็ได้รับการยกย่องชื่นชมเป็นอย่างมาก และคาดว่าเธอจะเป็นผู้ชนะในการเข้าชิงรางวัล TVB Anniversary Awards ในปี2017 ด้วย
การศึกษา
เจียงเหม่ยอี้ ศึกษาระดับชั้นประถมศึกษา ที่ Hennessy Road Government Primary School   ระดับชั้นมัธยมศึกษา ที่ Hotung Secondary School และระดับมหาวิทยาลัย ที่ Chu Hai College of Higher Education สาขา บริหารธุรกิจ
รางวัลที่ได้รับ
นักแสดงสมทบหญิงยอดเยี่ยม ปี2013 จากละครเรื่อง เหินฟ้าหารัก Triumph in the Skies II
ละครเวที
=แหล่งข้อมูลอื่น=
สนิท โกศะรถ
สนิท โกศะรถ (พ.ศ. 2473 - ธันวาคม พ.ศ. 2518) เป็นนักเขียนอาชญนิยายชุด เหยี่ยวราตรี เจ้าของนามปากกา "ส. เนาวราช" เป็นผู้ร่วมก่อตั้งนิตยสารสตรี ขวัญเรือน  เคยสร้างและกำกับภาพยนตร์เรื่อง หนึ่งนุช (2514) จันทร์เพ็ญ (2515) และ กระสือสาว (2516)
สนิท โกศะรถ เกิดและเติบโตแถวย่านสะพานดำ กรุงเทพ เรียนชั้นมัธยมต้น เริ่มทำงานเป็นช่างเรียงพิมพ์ที่โรงพิมพ์เจริญธรรม ย่านเสาชิงช้าอยู่หลายปี และเริ่มเขียนเรื่องสั้นส่งไปตีพิมพ์ตามนิตยสาร และได้รับการสนับสนุนจากนาย "ฮ่องบุ๊น" หลานชายเจ้าของโรงพิมพ์เจริญธรรม สนับสนุนให้เป็นนักเขียน ตั้งสำนักพิมพ์อักษรสมิต เพื่อตีพิมพ์นิยายเรื่อง เหยี่ยวราตรี ของสนิท โกศะรถ โดยใช้นามปากกา "ส. เนาวราช" โดยเฉพาะ
เมื่อมีชื่อเสียง สนิท โกศะรถ ได้เขียนนวนิยายเรื่อง "18 มงกุฎ" ด้วยนามปากกา "ธัญ ธาตรี" แล้วย้ายไปเขียนหนังสือให้กับสำนักพิมพ์บางกอก และสำนักพิมพ์บรรลือสาส์น ของบรรลือ อุตสาหจิต และเป็นผู้ริเริ่มออกนิตยสาร "ศรีสยาม" และนิตยสารสตรี "ขวัญเรือน" ที่ยังมีชื่อเสียงมาจนถึงปัจจุบัน
สนิท โกศะรถ เสียชีวิตเมื่อเดือนธันวาคม พ.ศ. 2518 ด้วยวัยเพียง 45 ปี
แก๊งป่วนก๊วนโดราเอมอน
=เนื้อเรื่อง= โดราเอมอน 7 ตัว หรือ โดรา โดรา เซเวน DD7 (Dora Dora Seven DD7)เป็นศิษย์เก่าของโรงเรียนหุ่นยนต์ ที่รวมกันเป็นแก๊ง ทั้ง 7 หน้าตา,หัวแข็งเหมือนหิน,ชอบกินโดะระยะกิเหมือนกัน แต่เวลากินโดะระยะกิจะปรุงรสที่ตัวเองชอบกิน (ยกเว้นโดราเอมอน)
แก๊งโดราเอมอน
กลุ่มโดราเอมอน 7 ตัว ที่มีสีตัวเสื้อผ้ากับสัญชาติต่างกันไป ทั้ง 7 ตัวมีอาวุธเหมือนกัน คือกระเป๋า 4 มิติที่หยิบของวิเศษออกมา แต่ของบางตัวจะเป็นแบบอื่นเช่นหมวก ผ้าพันคอ แขนเสื้อ กับมีอาวุธสุดท้ายคือหัวแข็งเหมือนกันใช้พุ่งชนทุกสิ่ง โดยทั้ง 7 ใช้บัตรโทรศัพท์มิตรภาพ เรียกหากันข้ามยุค ด้วยพลังมิตรภาพ พอใครมีภัยจะเรียกทุกคนมา เมื่อใช้พลังมิตรภาพของทั้ง 7 ในที่เดียวกัน จะแสดงพลังมิตรภาพเป็นไพ่ตาย เพิ่มพลังให้ของวิเศษ หรือ เพิ่มพลังให้กับอะไรก็ได้ให้มีพลังรุนแรงมากกว่าเดิม และในยุคสมัยอดีตแต่ละยุคที่พวกตนอาศัยอยู่ ใช้ชีวิตในฐานะทานุกิพูดได้ ซึ่งทุกคนพอโดนทักแบบนี้ จะโกรธกันมากๆ
นี่เป็นแค่ข้อมูลในเรื่องแก๊งป่วนก๊วนโดราเอมอนเท่านั้น หากต้องการดูข้อมูลเพิ่มเติมดู โดราเอมอน
กลุ่มโดราใต้ดิน
พอได้ยินข่าวลือเรื่องแก๊งโดราเอมอนเกิดอิจฉา จึงใช้ซอร์ฟเกมสร้างเจอร์รีกับกองทัพโดราใต้ดิน คอยส่งเจอร์รีให้ไปทำลายมิตรภาพของแก๊งโดราเอมอน แต่ก็ล้มเหลวตลอด ในศึกสุดท้ายล่อแก๊งโดราเอมอนเข้าไปในโลกเสมือนจริงที่ตนสร้างเพื่อหวังกำจัดแต่ล้มเหลว กับถูกแก๊งโดราเอมอนช่วยออกมาพร้อมกับหุ่นที่ตนสร้าง ช่วงพักฟื้นถูกเตือนสติจนกลับตัว พอหายดีก็ใช้ชีวิตกับเจอรฺรีกับพวกโดราใต้ดินอย่างมีความสุข
โดยไปเข้าร่วมกับองค์กรร้ายกับกลุ่มคนในแต่ละช่วงเวลากับหลอกใช้เพื่อทำลายแก๊งโดราเอมอน แต่ล้มเหลวตลอด พอเด็กผู้สร้างใช้แผนสุดท้าย โดยส่งกลุ่มโดราใต้ดินออกไปจัดการ ตนคือคนคนสุดท้ายที่ยังไม่แพ้กับกินชีสขยายส่วน กลายเป็นหุ่นหนูยักษ์ที่ทรงพลัง แต่สุดท้ายสู้ไม่ไหว กับถูกแสงของการ์ดมิตรภาพจนเข้าใจถึงมิตรภาพกลายเป็นหุ่นดีกับล้มเลิกเรื่องจัดการแก๊งโดราเอมอน
3 พี่น้องตระกูลวาร์พ
กลุ่มแก๊งโจรสลัดอวกาศคาวบอย ในปลายศตวรรษที่ 21
โจรป่า
กลุ่มโจรป่าที่อยู่ในประเทศจีนสมัยโบราณ
อาลีบาบา รุ่นที่ 30 กับ 4 โจร
กลุ่มอาลีบาบาที่ถูกเจอร์รีหวังหลอกใช้ เพื่อเจอร์รีจะได้ชิงสมบัติไป
ฮาชิมะ
ฮาชิมะ หรือ กุงกันจิมะ  เป็นเกาะที่ไม่ได้เกิดขึ้นเองในธรรมชาติแต่ถูกสร้างขึ้นในปี ค.ศ. 1887 และเสร็จในปี ค.ศ. 1890 โดยบริษัทมิตซูบิชิเป็นผู้สร้าง เกาะฮาชิมะอยู่ห่างจากเมืองนางาซากิ ประมาณ 15 กิโลเมตร มีความยาวเกาะประมาณ 500 เมตร ไว้ใช้เพื่อเป็นที่พักของคนงานทำอุตสาหกรรมเหมืองถ่านหิน ในเมืองมี อาคารที่พัก และได้รับการบันทึกว่าเป็นเมืองที่มีผู้คนหนาแน่นมากที่สุดในช่วงนั้น (ประมาณ 5,000 คน) จนเมื่อถ่านหินไม่นิยมใช้เนื่องจากมีน้ำมันเข้ามาแทน เกาะฮาชิมะก็ปิดตัวลงในปี ค.ศ. 1974 ปัจจุบันบนเกาะไม่มีสาธารณูปโภคใด ๆ เลย ทั้งน้ำประปา, ไฟฟ้า, โทรศัพท์ หรือห้องน้ำ
เกาะฮาชิมะได้ชื่อว่าเป็นสถานที่ผีสิงที่น่ากลัวอันดับ 2 ของโลก รองจากหอคอยลอนดอน ในประเทศอังกฤษ
รี จ็อง-อก
เขารับเครื่องรัฐอิสริยาภรณ์คิม อิล-ซ็อง เครื่องรัฐอิสริยาภรณ์ธงชาติ ชั้นที่ 1 เครื่องรัฐอิสริยาภรณ์อิสรภาพและเอกราช ชั้นที่ 1 และอื่น ๆ
วิวัฒนาการ
ในทางชีววิทยา วิวัฒนาการ (Evolution) คือการเปลี่ยนแปลงทางพันธุกรรมในประชากรของสิ่งมีชีวิต จากรุ่นหนึ่งสู่อีกรุ่นหนึ่ง  วิวัฒนาการเกิดจากกระบวนการหลัก 3 กระบวนการ ได้แก่ ความแปรผัน การสืบพันธุ์ และการคัดเลือก โดยอาศัยยีนเป็นตัวกลางในการส่งผ่านลักษณะทางพันธุกรรม ลักษณะที่เปลี่ยนแปลงไปเกิดขึ้นในประชากรสิ่งมีชีวิต เมื่อเกิดความแปรผันทางพันธุกรรม หรือการผ่าเหล่าทางพันธุกรรมขึ้น. และลักษณะนั้นถูกส่งต่อไปยังลูกหลานผ่านทางการสืบพันธุ์ โดยลักษณะใหม่ที่เกิดขึ้นนี้มีสาเหตุสำคัญ 2 ประการ ประการหนึ่ง เกิดจากกระบวนการกลายพันธุ์ของยีน และอีกประการหนึ่ง เกิดจากการแลกเปลี่ยนยีนระหว่างประชากร และระหว่างสปีชีส์ ในสิ่งมีชีวิตที่มีการสืบพันธุ์แบบอาศัยเพศ สิ่งมีชีวิตใหม่ที่เกิดขึ้นจะผ่านกระบวนการแลกเปลี่ยนยีน อันก่อให้เกิดความแปรผันทางพันธุกรรมที่หลากหลายในสิ่งมีชีวิต กระบวนการวิวัฒนาการทำให้เกิดความหลากหลายทางชีวภาพขึ้นในทุก ๆ ลำดับชั้นของการจัดระบบทางชีววิทยา (biological organization)
กลไกในการเกิดวิวัฒนาการแบ่งได้เป็น 2 กลไก กลไกหนึ่งคือการคัดเลือกโดยธรรมชาติ (natural selection) อันเป็นกระบวนการคัดเลือกสิ่งมีชีวิตที่มีลักษณะเหมาะสมที่จะอยู่รอด และสืบพันธุ์จนได้ลักษณะที่เหมาะสมที่สุด ส่วนลักษณะที่ไม่เหมาะสมจะเหลือน้อยลง กลไกนี้เกิดขึ้นเพื่อคัดเลือกลักษณะของประชากรที่เกิดประโยชน์ในการสืบพันธุ์สูงสุด เมื่อสิ่งมีชีวิตหลายรุ่นได้ผ่านพ้นไป ก็จะเกิดกระบวนการปรับตัวของสิ่งมีชีวิต เพื่อให้อยู่ในสิ่งแวดล้อมได้อย่างเหมาะสม